CELEX: 62006CA0103
Language: el
Date: 2008-04-03 00:00:00
Title: Υπόθεση C-103/06: Απόφαση του Δικαστηρίου (τρίτο τμήμα) της 3ης Απριλίου 2008 [αίτηση του Tribunal des affaires de Sécurité Sociale de Paris (Γαλλία) για την έκδοση προδικαστικής αποφάσεως] — Philippe Derouin κατά Union pour le Recouvrement des Cotisations de Sécurité Sociale et d'Allocations Familiales de Paris — Région parisienne (Urssaf) (Κοινωνική ασφάλιση των διακινουμένων εργαζομένων — Κανονισμός (ΕΟΚ) 1408/71 — Ανεξάρτητοι επαγγελματίες που διαμένουν και ασκούν δραστηριότητα στη Γαλλία — Γενική εισφορά κοινωνικής ασφαλίσεως — Εισφορά για την εξόφληση του κοινωνικού χρέους — Λήψη υπόψη εισοδημάτων πραγματοποιηθέντων σε άλλο κράτος μέλος και φορολογητέων στο κράτος αυτό κατ' εφαρμογή συμβάσεως για την αποφυγή της διπλής φορολογίας)

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/4
            
         Απόφαση του Δικαστηρίου (τρίτο τμήμα) της 3ης Απριλίου 2008 [αίτηση του Tribunal des affaires de Sécurité Sociale de Paris (Γαλλία) για την έκδοση προδικαστικής αποφάσεως] — Philippe Derouin κατά Union pour le Recouvrement des Cotisations de Sécurité Sociale et d'Allocations Familiales de Paris — Région parisienne (Urssaf)
   (Υπόθεση C-103/06) (1)
   
   (Κοινωνική ασφάλιση των διακινουμένων εργαζομένων - Κανονισμός (ΕΟΚ) 1408/71 - Ανεξάρτητοι επαγγελματίες που διαμένουν και ασκούν δραστηριότητα στη Γαλλία - Γενική εισφορά κοινωνικής ασφαλίσεως - Εισφορά για την εξόφληση του κοινωνικού χρέους - Λήψη υπόψη εισοδημάτων πραγματοποιηθέντων σε άλλο κράτος μέλος και φορολογητέων στο κράτος αυτό κατ' εφαρμογή συμβάσεως για την αποφυγή της διπλής φορολογίας)
   (2008/C 128/05)
   Γλώσσα διαδικασίας: η γαλλική
   Αιτούν δικαστήριο
   Tribunal des affaires de sécurité sociale de Paris
   Διάδικοι στην υπόθεση της κύριας δίκης
   Philippe Derouin
   κατά
   Union pour le Recouvrement des Cotisations de Sécurité Sociale et d'Allocations Familiales de Paris — Région parisienne (Urssaf)
   Αντικείμενο της υποθέσεως
   Αίτηση εκδόσεως προδικαστικής αποφάσεως — Tribunal des affaires de Sécurité Sociale de Paris — Ερμηνεία του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και τις οικογένειές τους που διακινούνται εντός της Κοινότητας (ΕΕ ειδ. έκδ. 05/001, σ. 73), όπως τροποποιήθηκε και ενημερώθηκε με τον κανονισμό (ΕΟΚ) 2001/83 του Συμβουλίου, της 2ας Ιουνίου 1983 (ΕΕ L 230, σ. 6) — Για τον υπολογισμό της «γενικής εισφοράς κοινωνικής ασφαλίσεως» και της «εισφοράς για την εξόφληση του κοινωνικού χρέους» που οφείλονται από ανεξάρτητο εργαζόμενο που υπάγεται στη γαλλική νομοθεσία περί κοινωνικής ασφαλίσεως, λαμβάνονται υπόψη τα εισοδήματα που πραγματοποιεί σε άλλο κράτος μέλος, τα οποία φορολογούνται στο εν λόγω κράτος κατ' εφαρμογή συμβάσεως για την αποφυγή της διπλής φορολογίας
   Διατακτικό της αποφάσεως
   Ο κανονισμός (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και τις οικογένειές τους που διακινούνται εντός της Κοινότητος, όπως αυτός τροποποιήθηκε και ενημερώθηκε με τον κανονισμό (ΕΚ) 307/1999 του Συμβουλίου, της 8ης Φεβρουαρίου 1999, πρέπει να ερμηνευθεί υπό την έννοια ότι δεν απαγορεύει σε κράτος μέλος, του οποίου η κοινωνικοασφαλιστική νομοθεσία είναι η μόνη εφαρμοστέα σε ανεξάρτητο εργαζόμενο που κατοικεί στο κράτος αυτό, να αποκλείει από τη βάση υπολογισμού των εισφορών, όπως είναι η γενική εισφορά κοινωνικής ασφαλίσεως και η εισφορά για την εξόφληση του κοινωνικού χρέους, τα εισοδήματα που πραγματοποιεί ο εν λόγω εργαζόμενος σε άλλο κράτος μέλος, μέσω της εφαρμογής, ειδικότερα, μιας συμβάσεως για την αποφυγή της διπλής φορολογίας όσον αφορά τη φορολογία εισοδήματος.
   
      (1)  ΕΕ C 108 της 6.5.2006.